Italienische Konzession in Tientsin
D Italiänischi Konzession in Tientsin (Chinesisch 天津意租界, Tiānjīn Yì Zūjiè, italiänisch Concessione italiana di Tientsin) isch es chlines Kolonialgebiet vom Königriich Italie i de chinesische Stadt Tianjin i de hütige Volksrepublik China ksi. Es hät vo 1901 bis 1947 existiert.

Entwicklig 
Animiert dur die dütschi Besetzig vo Kiautschou hät au d Königlich Italiänischi Armee versuecht, en Pachthafe in China z erwerbe. Im März 1899 hät d italiänischi Marine d San-Mun-Bucht i de Provinz Zhejiang bsetzt, hät sich aber im April 1899 scho wider müsse zruckzieh. 

Wo s 1900 zum Boxerufstand cho isch, hät Italie zu de acht intervenierende Grossmächt khört und hät 1901 e chlini Niiderlassig im internationale Konzessionsgebiet vo Tientsin übercho.

Im Erste Wältchrieg hät Italie mit 600 Soldate die österriich-ungarischi Konzession bsetzt. En italiänische Vorschlag si at italiänischi azgildere, isch vo de andere Allierte abglehnt worde. Statt desse hät s Gebiet müsse a China gä werde.

Im Jahr 1935 hät d Konzession e Iwohnerzahl vo 6,261 Mänsche ka. Öppe 536 sind Italiäner ksi. S faschistische Regime under em Benito Mussolini hät gägenüber de Einheimische e sehr restriktivi Kolonialpolitik verfolgt.

Im Zweite Wältchrieg isch d Konzession keis Kampfgebiet ksi, da Italie mit Japan verbündet ksi isch. Nach em Sturz vom Mussolini isch s Königriich Italie zu de Alliierte gwächslet und hät müsse d Kolonie ufgä. Nach em Chriegsändi isch si wider under die italiänischi Herrschaft cho. Wo Italie 1946 e Republik worde isch, händ d Amerikaner d Abträtig vom Gebiet a China gforderet. 1947 isch d Italiänischi Konzession z Tientsin, als letzt vo allne usländische Konzessione döt, ufgä worde.

Literatur 
 Cucchi, G. Una bandiera italiana in Cina in «Rivista Militare», n. 6/1986
 De Courten, L. - Sargeri, G. Le Regie truppe in Estremo Oriente, 1900-1901. Roma, 2005
 Dikötter, Frank The Age of Openness China before Mao University of Chicago Press . Berkeley, 2008   ISBN 9780520258815
 Grasselli, Enrico. L’esercito italiano in Francia e in Oriente Corbaccio ed. Milano, 1934
 Maurizio Marinelli, Giovanni Andornino, Italy’s Encounter with Modern China: Imperial dreams, strategic ambitions, New York: Palgrave Macmillan, 2014.
 Maurizio Marinelli, “The Triumph of the Uncanny: Italians and Italian Architecture in Tianjin”, In Cultural Studies Review, Vol. 19, 2, 2013, 70-98.
 Maurizio Marinelli, “The Genesis of the Italian Concession in Tianjin: A Combination of Wishful Thinking and Realpolitik”. Journal of Modern Italian Studies, 15 (4), 2010: 536-556.
 Mautone, Antonio. Trentini ed Italiani contro l'Armata Rossa. La storia del corpo di spedizione in Estremo Oriente e dei Battaglioni Neri. Temi editrice. Trento, 2003

Weblinks

Einzelnachwiis 

Italiänischi Gschicht
Kolonii
Ort in China